CELEX: 62021CN0517
Language: da
Date: 2021-08-20 00:00:00
Title: Sag C-517/21: Anmodning om præjudiciel afgørelse indgivet af Landesgericht Korneuburg (Østrig) den 20. august 2021 — Laudamotion GmbH mod TG, QN og AirHelp Germany GmbH

22.11.2021   
            
            
               DA
            
            
               Den Europæiske Unions Tidende
            
            
               C 471/27
            
         
      Anmodning om præjudiciel afgørelse indgivet af Landesgericht Korneuburg (Østrig) den 20. august 2021 — Laudamotion GmbH mod TG, QN og AirHelp Germany GmbH
      (Sag C-517/21)
      (2021/C 471/34)
      Processprog: tysk
      
         Den forelæggende ret
      
      Landesgericht Korneuburg
      
         Parter i hovedsagen
      
      
         Sagsøger: Laudamotion GmbH
      
         Sagsøgte: TG, QN og AirHelp Germany GmbH
      
         Præjudicielle spørgsmål
      
      
                  1)
               
               
                  Skal artikel 3, stk. 2, litra a), i forordning (EF) nr. 261/2004 (1) om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (herefter »forordning (EF) nr. 261/2004«) fortolkes således, at forordningen gælder for en passager, der checker ind online, men ikke er til stede ved indcheckningsskranken på de i nævnte bestemmelse anførte tidspunkter?
               
            
                  2)
               
               
                  Skal artikel 5, sammenholdt med artikel 7, i forordning (EF) nr. 261/2004, henset til Den Europæiske Unions Domstols dom (2) af 19. november 2009 i de forenede sager C-402/07 og C-432/07, fortolkes således, at passageren — såfremt det transporterende luftfartsselskab ikke kan frigøre sig fra sit ansvar som omhandlet i artikel 5, stk. 3, i forordning (EF) nr. 261/2004 — har ret til kompensation, hvis
                  
                              —
                           
                           
                              flyet ankommer til det endelige bestemmelsessted med en forsinkelse på mindst tre timer,
                           
                        
                              —
                           
                           
                              det allerede inden ombordstigning på flyet kunne ses, at flyet ville nå frem til det endelige bestemmelsessted med en forsinkelse på mindst tre timer, og
                           
                        
                              —
                           
                           
                              passageren ikke møder op til ombordstigning på dette fly?
                           
                        Såfremt det andet spørgsmål besvares bekræftende:
               
            
                  3)
               
               
                  Gælder dette også, hvis passageren reserverer en anden flyforbindelse uden det transporterende luftfartsselskabs medvirken og via denne flyforbindelse når frem til en anden lufthavn, der betjener samme by eller region (jf. artikel 8, stk. 3, i forordning (EF) nr. 261/2004) som den oprindeligt reserverede flyvning, på et tidspunkt, der ikke ligger væsentligt senere end planlagt ankomsttid til det endelige bestemmelsessted for den oprindeligt reserverede flyvning?
                  Såfremt det andet spørgsmål besvares bekræftende:
               
            
                  4)
               
               
                  Gælder dette også, hvis det transporterende luftfartsselskab på anmodning af passageren ombooker denne til en anden flyforbindelse, og passageren herved ganske vist når frem til sit endelige bestemmelsessted, inden han ville være nået frem med den oprindeligt reserverede flyvning, men alligevel senere end planlagt ankomsttid for den oprindeligt reserverede flyvning (men der ikke er nogen »lang forsinkelse« på den flyforbindelse, som passageren blev ombooket til)?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).
      
         (2)  Dom af 19.11.2009, forenede sager C-402/07 og C-432/07, EU:C:2009:716.